Iso-Kamponen

Iso-Kamponen on matalahko, kulttuurimaiseman reunustama järvi Kouvolassa Kymenlaakson maakunnassa. Sen pinta-ala on 1,5 neliökilometriä. Etäisyys Kouvolan keskustasta on 20 kilometriä pohjoiseen. Iso-Kamposen koillinen järvenosa on Vähä-Kamponen, jonka länsirannalla sijaitsee Verlan kylä, Verlan tehdasmuseo ja Verlan vesivoimalaitos.<ref name=syke/

 Maantiede 
Iso-Kamponen jakautuu noin neliökilometrin laajuiseen läntiseen selkäveteen, jonka itäpuolella sijaitsee Mustalahti. Järvenosia erottaa yli puolen kilometrin pituinen luoteeseen suuntaava Pitkäniemi. Vähä-Kamposta erottaa järven eteläisistä osista Vennukanniemi ja yhdistää noin 30 metriä leveä Parikansalmi. Vain runsaat kaksi hehtaaria Iso-Kamposesta on vähintään 10 metriä syvä. Yli kolmasosa järvestä on neljästä kuuteen metriä syvä. Syvimmät kohdat ovat Pitkäniemen ja Vennukanniemen välissä. Vähä-Kamposen suurin syvyys on seitsemän metriä. Vähä-Kamposen pohjoisosassa sijaitsee kaksi alle aarin laajuista luotoa.<ref name=syke/

Iso-Kamposeen laskee pohjoisesta Suolajärvi (73,1 metriä mpy). Suolajärven vedenlaatu on määritelty erinomaiseksi. Etelärannastaan Iso-Kamponen kaventuu luusuaksi, josta alkaa lounaaseen Pyhäjärveen (65,3 metriä mpy) vievä kuutisen kilometriä pitkä vesireitti.Suolajärvi. Järviwiki. Viitattu 3.3.2022.

Iso-Kamposen vesitilavuus on 5 396 000 kuutiometriä. Järvi on lyhytviipymäinen ja sen kemiallinen tila on hyvä (2013). Yli 90 % järven vesitilavuudesta on korkeintaan viiden metrin syvyydessä.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Verlan alueeseen (14.911) järvi kuuluu. Järven vedenpinnan korkeus on 67 metriä mpy.

Iso-Kamponen on Verlan alueen neljänneksi laajin vakavesi. Laajin on Suolajärvi, toiseksi laajin on Saanjärvi ja kolmanneksi laajin on Sonnanjärvi. Verlan alueeseen kuuluu yhdeksän vähintään hehtaarin laajuista vakavettä.Verlan alue (14.911). Järviwiki. Viitattu 3.3.2022.

 Lähteet 

 Aiheesta muualla 


Luokka:Kouvolan järvet
Luokka:Vuohijärven alue
Luokka:Mäntyharjun reitti
Luokka:Korkeusjärjestelmän muutoskohde